钦定古今图书集成/理学汇编/经籍典/第035卷 > 拾遗记 > 《夏禹篇》
## 钦定古今图书集成/理学汇编/经籍典/第035卷 > 拾遗记 > 《夏禹篇》

录曰：“《书契》之作，肇迹轩辕，道朴风淳，文用尚质。降及
唐虞，爰迄三代，世祀遐绝，载历绵远，列圣通儒，忧乎
道缺，故使玉牒金绳之书，虫章鸟篆之记，或秘诸岩
薮，藏于屋壁，或逢丧乱，经籍事寝，前史旧章，或流散
异域，故字体与俗讹移，其音旨随方牙改。历商周之
世，又经嬴秦，简帛焚裂，遗文残泯，详其朽蠹之馀，采”
摭传闻之说，是以曾亥正于前疑，三豕析于后谬。《尚
书》云：“尧殛鲧于羽山。”《春秋传》曰：“其神化为黄熊，以入
羽渊。”是在山变为熊，入水化为鱼也。详之正典，爰访
杂说，若真若似，并略录焉。